Catarroja dona a conéixer els guanyadors dels ‘II Premis d’Ús del Valencià’ al comerç local
22 maig 2023

L'Ajuntament de Catarroja ha donat a conéixer les empreses guanyadores dels premis a l'ús del valencià en el comerç local ‘Endavant, l'atenem en valencià!’ amb el suport de la Unitat de Normalització Lingüística de la Diputació de València amb l'objectiu de valorar i premiar l'ús de la llengua pròpia en els establiments comercials.

Així doncs en la modalitat A en la qual es premia l'ús del valencià en la imatge corporativa, el material imprés i l'atenció al públic, l'empresa guanyadora ha resultat la perruqueria, ‘El teu estil’, ocupant el segon lloc la botiga de roba Nineta Catarroja. Cadascuna rebrà un premi de 500 i 300 euros respectivament pel seu suport diari a utilitzar el valencià.

Amb la convocatòria d'aquests premis, que prompte es lliuraran als seus guanyadors, la regidoria anima al comerç local a presentar-se en pròximes edicions ja que el seu contacte amb la ciutadania els converteix en un sector estratègic per a incentivar l'ús de la llengua.